Diari Oficial de la Generalitat Valenciana


Sumari del DOGV 9112, del 22-06-2021 (2021/6865)

Extracte de la Resolució d'11 de juny de 2021, de la rectora de la Universitat d'Alacant, per la qual es convoca la mobilitat Aitana-Erasmus+ Prácticas per a estudiants de la Universitat d'Alacant, curs 2021-2022.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9112

Data del DOGV
:   22-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6865


Data del document
:   11-06-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució d'11 de juny de 2021, de la rectora de la Universitat d'Alacant, per la qual es convoca la mobilitat Aitana-Erasmus+ Prácticas per a estudiants de la Universitat d'Alacant, curs 2021-2022. [2021/6865]  
BDNS (identif.): 570234.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/570234  
  
Primer. Beneficiaris  
Podran inscriure's al programa:  
- Les i els estudiants que estiguen matriculats durant el curs 2021-22 en una titulació oficial de grau, màster o doctorat. Per als graus, hauran de tindre almenys 120 crèdits del pla d'estudis superats.  
  
- Les i els estudiants que han estat matriculats en aquest curs 2020-21 en una titulació oficial i acaben els seus estudis.  
A més d'aquests requisits acadèmics, per poder participar en el procés de selecció s'han de complir els següents requisits:  
a) No haver realitzat prèviament en el mateix cicle d'estudis més de 10 de mesos de mobilitat Erasmus. El màxim de mobilitats permeses és de 12 mesos, i una mobilitat de pràctiques ha de tenir com a mínim una durada de 2 mesos.  
b) Complir els requisits específics per a les destinacions de pràctiques publicades en la convocatòria a les quals es vullga optar: estudis, nivell d'idioma, etc.  
  
Segon. Objecte  
Possibilitar que l'alumnat de la Universitat d'Alacant, per mitjà de la present convocatòria, puga sol·licitar pràctiques en empreses situades en països europeus participants en el programa de mobilitat Erasmus + durant el curs 2021-22.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 16 de juny de 2021, en la següent URL:  
https://www.boua.ua.es/acuerdos/descargaracuerdo/14446  
  
Quarta. Quantia  
La dotació econòmica per al programa serà de 126.700 euros.  
Per al curs 2021-2022 la previsió és de 50 mobilitats amb una duració màxima de 4 mesos. L'ajuda inicial per mes de mobilitat serà de 650 euros per mes complet.  
  
Cinqué. Termini de presentació de sol·licituds  
El termini per a presentació de sol·licituds s'iniciarà l'endemà de publicació de l'extracte d'aquesta convocatòria en el DOGV, i la finalització del mateix serà el 23 de juliol de 2021.  
  
Sisé. Altres dades  
Les sol·licituds acompanyades per un curriculum vitae i una carta de motivació redactats en l'idioma requerit en les destinacions als quals es vullga optar s'han d'enviar a través del formulari electrònic que es troba en la pàgina web de la convocatòria  
https://web.ua.es/es/centro-empleo/practicas-y-empleo/practicas-en-la-ua/internacionales/erasmus-practicas/convocatoria-2021-2022.html  
Les candidatures que opten a ofertes de pràctiques dirigides als estudis d'arquitectura, també hauran d'enviar el seu portafolis.  
  
Alacant, 11 de juny de 2021.- La vicerectora d'Estudiants i Ocupabilitat (p. d. R 22.12.2020): Rosario Isabel Ferrer Cascales.